'Dronk' taxidrywer wéér vas | Maroela Media
'n Minibustaxibestuurder van Kaapstad is vir die tweede keer in minder as 'n week in hegtenis geneem op aanklag van dronkbestuur.
JP Smith, burgemeesterskomiteelid vir veiligheid en sekuriteit, het gesê 'n verkeersbeampte het Dinsdag gesien hoe 'n taxi roekeloos bestuur word in Govan Mbekiweg.
"Die verkeersbeampte het onmiddellik die voertuig agternagesit en kon daarin slaag om dit sowat 'n kilometer verder tot 'n stilstand te bring. Die beampte het die bestuurder gekonfronteer en geruik sy asem ruik soos drank ondanks die feit dat hy tien passasiers vervoer het," het Smith gesê.
Die verkeersbeampte het intussen alternatiewe reëlings getref vir die vervoer van die passasiers toe die taxibestuurder weggejaag het. Hy het later uit die taxi geklim en te voet gevlug. Die verkeersbeampte het hulp ontbied en die bestuurder is kort daarna in hegtenis geneem.
Volgens Smith was die taxibestuurder twee keer oor die wettige bloedalkoholvlak en is hy na die Philippi-polisiestasie geneem. Dit het later aan die lig gekom dat die bestuurder ook op 26 Desember in hegtenis geneem is op aanklag van dronkbestuur. Hy sal binnekort in die hof verskyn.
Geluk aan die beampte wat hierdie keer streng opgetree het teen die bestuurder. Hoekom is sy taxi nie na die eerste oortreding geskut? Is sy inkomste meer werd as ander padgebruikers en die mense wat hy vervoer se lewens.